Ολοκληρωμένη μορφή πήρε το γκράφιτι με πρωταγωνιστή τον μεγάλο αστέρα του ελληνικού μπάσκετ, Νίκο Γκάλη, έπειτα από το περιστατικό βανδαλισμού που σημειώθηκε την προηγούμενη εβδομάδα.

Ειδικότερα, ο καλλιτέχνης που είχε σχεδιάσει το προηγούμενο έργο στο ίδιο σημείο, όπου ο Nick the Greek εμφανιζόταν με τη φανέλα του Άρη να πανηγυρίζει, αποφάσισε να το αντικαταστήσει με μια χαρακτηριστική εικόνα του Νίκου Γκάλη με τη φανέλα της εθνικής ομάδας.

Θυμίζουμε ότι στο προηγούμενο -που καταστράφηκε από οπαδούς του ΠΑΟΚ- ο «γκάνγκστερ» εμφανιζόταν με τα κίτρινα του Άρη.